CELEX: 62017TN0541
Language: hu
Date: 2017-08-11 00:00:00
Title: T-541/17. sz. ügy: 2017. augusztus 11-én benyújtott kereset – EBB kontra Szíria

30.10.2017   
            
            
               HU
            
            
               Az Európai Unió Hivatalos Lapja
            
            
               C 369/25
            
         2017. augusztus 11-én benyújtott kereset – EBB kontra Szíria
   (T-541/17. sz. ügy)
   (2017/C 369/37)
   Az eljárás nyelve: angol
   
      Felek
   
   
      Felperes: Európai Beruházási Bank (képviselők: P. Chamberlain, T. Gilliams, J. Shirran és F. de Borja Oxangoiti Briones meghatalmazottak, D. Arts ügyvéd és T. Cusworth solicitor)
   
      Alperes: Szíriai Arab Köztársaság
   
      Kérelmek
   
   A felperes azt kéri, hogy a Törvényszék:
   
               —
            
            
               kötelezze Szíriát, hogy fizessen meg az Electricity Transmission Loan Agreement („villamosenergia-átvitel” kölcsönszerződés) 3.01, 3.02, 4.01, 8.01 és 8.02 pontja alapján az Európai Uniónak jogátszálláson alapuló megtérítési igény címén járó minden pénzösszeget, úgymint:
               
                           —
                        
                        
                           3 383 971,66 svájci frank (CHF) és 38 934 400,51 euró összeget, amely az Európai Unió részére 2017. augusztus 9-ig fizetendő, úgymint a teljes tőke, kamat és (az esedékességtől 2017. augusztus 9-ig felhalmozódott) szerződéses késedelmi kamat;
                        
                     
                           —
                        
                        
                           a járulékos szerződéses késedelmi kamatot, amely a fizetés napjáig kerül felszámításra a következő értékek összegével megegyező éves kamatlábbal számítva: (i) 2,5 % (250 bázispont) és (ii) a 3.01 pont szerint fizetendő kamatláb;
                        
                     
                           —
                        
                        
                           valamennyi adót, illetéket, díjat és szakértői díjköltséget, amely az esedékességtől a fizetés napjáig kerül felszámításra, beleértve a jelen eljárásban felmerülő költségeket is.
                        
                     
         
               —
            
            
               másodlagosan, abban az esetben, ha a Törvényszék azt állapítaná meg, hogy az Európai Beruházási Bank jogai nem szálltak át az Európai Unióra, kötelezze Szíriát, hogy fizessen meg a „villamosenergia-átvitel” kölcsönszerződés 3.01, 3.02, 4.01, 8.01 és 8.02 pontja alapján az Európai Beruházási Banknak járó minden pénzösszeget, úgymint:
               
                           —
                        
                        
                           3 383 971,66 svájci frank (CHF) és 38 934 400,51 euró összeget, amely az Európai Unió részére 2017. augusztus 9-ig fizetendő, úgymint a teljes tőke, kamat és (az esedékességtől 2017. augusztus 9-ig felhalmozódott) szerződéses késedelmi kamat;
                        
                     
                           —
                        
                        
                           a járulékos szerződéses késedelmi kamatot, amely a fizetés napjáig kerül felszámításra a következő értékek összegével megegyező éves kamatlábbal számítva: (i) 2,5 % (250 bázispont) és (ii) a 3.01 pont szerint fizetendő kamatláb;
                        
                     
                           —
                        
                        
                           valamennyi adót, illetéket, díjat és szakértői díjköltséget, amely az esedékességtől a fizetés napjáig kerül felszámításra, beleértve a jelen eljárásban felmerülő költségeket is.
                        
                     
         
               —
            
            
               minden esetben kötelezze Szíriát, hogy fizesse meg az adott esetben akár az Európai Uniónak, akár az Európai Beruházási Banknak járó azon kölcsönrészleteknek megfelelő pénzösszeget, amelyek a jelen kereset időpontját követően válnak esedékessé, és amelyek megfizetését Szíria elmulasztja, úgymint:
               
                           —
                        
                        
                           minden egyes részlet esetében a teljes tőkét és kamatot;
                        
                     
                           —
                        
                        
                           a szerződéses késedelmi kamatot, amely minden egyes részlet esedékességétől a Szíria által teljesített fizetés napjáig kerül felszámításra a következő értékek összegével megegyező éves kamatlábbal számítva: (i) 2,5 % (250 bázispont) és (ii) a 3.01 pont szerint fizetendő kamatláb.
                        
                     
         
               —
            
            
               az eljárási szabályzat 134. cikkének (1) bekezdése alapján kötelezze Szíriát, hogy fizesse meg a jelen eljárásban felmerülő valamennyi költséget.
            
         
      Jogalapok és fontosabb érvek
   
   Keresete alátámasztása érdekében a felperes egy jogalapra hivatkozik.
   Az első és egyetlen jogalap azon alapul, hogy Szíria megszegte a „villamosenergia-átvitel” kölcsönszerződés 3.01 és 4.01 pontjában foglalt szerződéses kötelezettségeit, amelyek szerint a „villamosenergia-átvitel” kölcsönszerződésen alapuló kölcsönrészleteket azok esedékességekor visszafizetni köteles, továbbá megszegte a „villamosenergia-átvitel” kölcsönszerződés 3.02 pontja szerinti szerződéses kötelezettségét, amely szerint az ott meghatározott éves kamatlábbal számított késedelmi kamatot kell fizetnie az esedékessé vált és meg nem fizetett kölcsönrészletek után. Következésképpen Szíria szerződés alapján köteles megfizetni a „villamosenergia-átvitel” kölcsönszerződés 3.01, 3.02, 4.01, 8.01 és 8.02 pontja szerint esedékes valamennyi pénzösszeget.